**Liten økning av antall uføre i Telemark**

**Antallet mottakere av uføretrygd øker litt i Telemark**

|  |
| --- |
| **NØKKELTALL UFØRETRYGD**  **TELEMARK**  **1.kvartal 2024** |
| * Antall uføre: 15 136 * Andel uføre: 14 prosent * Antall under 30 år: 821 * Andel under 30 år: 3,5 prosent |
|  |

15 136 personer i Telemark mottok uføretrygd fra NAV første kvartal 2024. Dette utgjør 14 prosent av befolkningen i fylket, og er en økning på 99 personer sammenlignet med samme periode i fjor.  
  
Også på landsbasis øker antall uføre. Gjennomsnittlig mottok 10,4 prosent av befolkningen i Norge uføretrygd.

**Mange unge uføre under 30 år**

I Telemark mottok 3,5 prosent i aldersgruppen fra 18 til 29 år uføretrygd. Dette er høyere enn gjennomsnittet i landet hvor 2,6 prosent i denne aldersgruppen er uføretrygdmottakere.

- At vi har en stor andel unge uføre er bekymringsfullt. Jeg er mest redd for at stadig flere unge havner helt utenfor arbeidslivet. I de tilfellene uførheten kan forebygges, må tiltak settes i gang tidlig og over tid, sier direktør i NAV Vestfold og Telemark Anders Anundsen.

**Ulikheter i kommunene**

Andelen mottakere av uføretrygd varierer i kommunene. Høyest andel mottakere av uføretrygd er det i Nome med 16,2 prosent, etterfulgt av Notodden med 15,9 prosent. Kommunene hvor færrest mottar uføretrygd er Vinje med 10 prosent og Fyresdal med 11,1 prosent.

**Flest kvinner**

Andelen uføre kvinner i Telemark var 16,3 prosent, mens tilsvarende prosent for menn var 11,6 prosent. Det er også flest kvinner som mottar andre helserelaterte stønader fra NAV som sykepenger og arbeidsavklaringspenger.   
  
**Det finnes jobbmuligheter også for uføre**Anundsen ønsker å poengtere at det å få innvilget uføretrygd ikke betyr at man ikke kan jobbe noe noen gang.

– Det er det fullt mulig å være i et arbeidsforhold mens man mottar uføretrygd. Noen mennesker har varige funksjonshindringer som gjør at de har behov for ekstra tilrettelegging for å fungere i jobb. Disse personene kan jobbe i varig tilrettelagte arbeidsplasser (VTA) i skjermet virksomhet eller på en ordinær arbeidsplass. En oppbygging av slike plasser er en nasjonal politisk prioritering, og en prioritering i Telemark, sier Anundsen.

«Uføretrygd skal sikre inntekt til personer som har fått inntektsevnen varig nedsatt med minst halvparten på grunn av varig sykdom, skade eller lyte. Uføretrygden tilsvarer 66 prosent av tidligere inntekt, dvs. gjennomsnittlig inntekt i de tre beste av de fem siste kalenderårene forut for uføretidspunktet» (Prop. 1S 2019-2020:198). Trengs i tillegg forklaring på VTA??